Lokalt har byrådet klaget lenge over at regjeringen og samferdselsstyresmaktene ikke har kommet i i gang med forhandlingene om de nye bymiljøavtalene.

Poenget med disse avtalene er at staten skal betale omlag 50 prosent av kollektivinvesteringene, mens byene forplikter seg til å få bilbruken ned.

Nå gir Ap 20 millioner kroner mer til bybanen gjennom ordningen vi har i dag, belønningsordningen, og setter på plass 608 millioner kroner til bymiljøavtalene.

Kritisk til trenering

Ifølge stortingsrepresentant Magne Rommetveit betyr dette at Bybanen er sikret fremdrift i 2017.

– For Bergen er vel dette den viktigste budsjettendringen. Vi er veldig skeptisk til at regjeringen har brukt så lang tid på denne saken, sier han.

Ap vil bruker fire milliarder kroner mindre i oljepenger enn regjeringen legger opp til, og senker ikke skattenivået fra i dag.

Til sammen vil de gi en milliard kroner til tiltak for sysselsetting på sørvestlandet, her er noen punkter:

150 millioner kroner til CCS, som driver med karbonfanging.

100 mill til et fergeutskiftningsprogram som vil kunne gi aktivitet på norske verft.

150 ekstra studieplassar til Høgskulen Vestlandet.

100 ekstra studieplassar til UIB.

190 millioner mer til Helse Vest

240 milloner mer til fylkesveiene i Hordaland og Rogaland.

I tillegg vil de styrke kommunenes økonomi, blant annet vil Bergen kommune få omlag 90-100 millioner kroner mer i inntekter enn gjennom regjeringens opplegg.